Henry van de Velde

I Henry Clemens van de Velde (3 ya ing Abril 1863 – 15 ya ing Octubre 1957) métung yang Belgang (Belgian) pintor, arquitectu, interior designer, ampóng teóricong pangkalalangan (art theorist). Íla ri Victor Horta ampóng Paul Hankar ing tutúring dang mitatag king Art Nouveau king Bélgica (Belgium). Megobra ya king Paris kayabe nang Siegfried Bing, ing mítátag king múmúnang pitindayágan (gallery) ning Art Nouveau king Paris. Atiu king Alemania i Van de Velde anyang pékamaulagá nang dáké ning kayang carera, at maulagá yang figura king Jugendstil ning Alemania. Maragul ing influencia na king arquitectura ampong diseniu king Alemania anyang umpisa ning kadwang púlung siglu.